ātmā́ triṣṭubhó 'nūkaṃ jágatyaḥ pakṣaú paṅktayó 'thaitā́sāṃ kakúbhāṃ catvā́ri catvāryakṣárāṇyādāyātichandasyúpadadhāti sā sā́tichandā eva bhávati gāyatryá ítarāḥ sámpadyante saìvá gāyatryaśītiryā́ br̥hatyáḥ sā bā́rhatī yā́ uṣṇíhaḥ saúṣṇihyátha yadváśo yádardharcau yádaindrāgnaṃ yádāvápanaṃ tadátichandā átha yánnado yatsū́dadohā yátpadanuṣaṅgā yatkiṃcā́trānuṣṭupkarmī́ṇaṃ tádanuṣṭúbhaḥ